b'\n_START_ARTICLE_\nHist\xc3\xb2ria del Marroc\n_START_SECTION_\nNeol\xc3\xadtic\n_START_PARAGRAPH_\nNeol\xc3\xadtic magrib\xc3\xad_NEWLINE_Les regions costaneres de l\'actual Marroc van compartir una cultura neol\xc3\xadtica comuna a la resta del litoral mediterrani: el Capsi\xc3\xa0. Les restes arqueol\xc3\xb2giques recullen la domesticaci\xc3\xb3 del bestiar i el cultiu de diverses plantes durant aquest per\xc3\xadode. Fa vuit mil anys, al sud de la serralada de l\'Atles, en el que ara \xc3\xa9s el desert del S\xc3\xa0hara, s\'estenia una sabana en la qual va prosperar una cultura de ca\xc3\xa7adors i pastors fins que la regi\xc3\xb3 va comen\xc3\xa7ar a dessecar-se com a resultat dels canvis clim\xc3\xa0tics a partir del 4000 aC _NEWLINE_El Gour. Tipus t\xc3\xbamul anomenat "Bazina" consisteix a seure blocs de pedra tallats regularment disposats un sobre l\'altre en forma de grades circulars. Protohist\xc3\xb2rica lloc (Vme segle I a) constru\xc3\xaft per al benefici d\'un personatge il\xc2\xb7lustre\n_START_SECTION_\nFenicis\n_START_PARAGRAPH_\nEls fenicis, en els seus recorreguts pel Mediterrani, van fundar els primers assentaments de la costa del Marroc cap al segle\xc2\xa0xii\xc2\xa0aC instal\xc2\xb7lant dip\xc3\xb2sits per la sal i minerals al llarg de la costa i en les riberes dels rius del territori. Fenicis i cartaginesos van establir relacions comercials amb les tribus de l\'interior, pagant-los un c\xc3\xa0non per assegurar la seva cooperaci\xc3\xb3 en l\'extracci\xc3\xb3 del mineral._NEWLINE_Al segle\xc2\xa0v\xc2\xa0aC l\'imperi cartagin\xc3\xa8s havia est\xc3\xa8s la seva hegemonia pel nord d\'\xc3\x80frica. Cap al segle\xc2\xa0ii\xc2\xa0aC van emergir alguns regnes berbers, que van cr\xc3\xa9ixer i es van desenvolupar amb una certa autonomia, com els Massesils._NEWLINE_Despr\xc3\xa9s de la caiguda de Cartago l\'\xc3\xa0rea va ser annexionada a l\'Imperi Rom\xc3\xa0 l\'any 136 aC.\n_START_SECTION_\nEdat Mitjana\n_START_PARAGRAPH_\nEl Magrib entre els romans i els musulmans.\n_START_SECTION_\nRevolta berber del 740-744\n_START_PARAGRAPH_\nEl 739/740 els sufrites de la regi\xc3\xb3 de T\xc3\xa0nger es van revoltar dirigits per Maysara al-Matghari que va rebre el suport de diverses tribus berbers; Maysara va nomenar governador de T\xc3\xa0nger (despr\xc3\xa9s de conquerir la ciutat) a Abd al-Ala ibn Djuraydj al-Ifriki. Maysara fou reconegut com a khalifa per\xc3\xb2 el 740 fou deposat (despr\xc3\xa9s d\'una derrota militar) i mort pels seus propis seguidors i substitu\xc3\xaft per Khalid ibn Hamid (Humyad al-Zanati), i els sufrites van derrotar encara als omeies en la batalla dels Nobles (Ghazwat al-ashraf) i a la de Nafdura o Bakdura al riu Subu, les dues el 740._NEWLINE_En relaci\xc3\xb3 amb la Revolta berber del Valiat de l\'\xc3\x80ndalus._NEWLINE_Al 744 es funda Sigilmasa.\n_START_SECTION_\nSegona Guerra Mundial\n_START_PARAGRAPH_\nDespr\xc3\xa9s de la marxa del General Lyautey el 1925, van disminuir les prerrogatives que Fran\xc3\xa7a li mantenia als alauites, acudint cada vegada m\xc3\xa9s a la gesti\xc3\xb3 directa. La resist\xc3\xa8ncia es va organitzar a partir de joves de les elits urbanes, la Segona Guerra Mundial va assenyalar una treva entre l\'oposici\xc3\xb3 nacionalista i Fran\xc3\xa7a. Durant la guerra, Mohamed Ben Youssef (Mohammad V), que s\'havia convertit en Sult\xc3\xa0 del Regne Jerifi\xc3\xa0 el 1927, va decidir protegir tots als jueus marroquins en contra del r\xc3\xa8gim de Vichy._NEWLINE_El 1942 va tenir lloc el desembarcament dels aliats a Casablanca per rebutjar les ofensives del general Rommel a Tun\xc3\xadsia i L\xc3\xadbia. El sult\xc3\xa0, despr\xc3\xa9s de la vict\xc3\xb2ria sobre les tropes nazis, va donar el suport de les seves tropes a la Fran\xc3\xa7a ocupada, i va decidir reunir un ex\xc3\xa8rcit de les forces armades reials marroquines de 100.000 homes, els anomenats "ind\xc3\xadgenes", per ser homes de les col\xc3\xb2nies franceses (\xc3\x80frica negra, Indoxina i Magrib), que van desembarcar a It\xc3\xa0lia, van ajudar a alliberar aquest pa\xc3\xads i van seguir el seu avan\xc3\xa7 cap a Alemanya, alliberant totes les ciutats del sud i de l\'est de Fran\xc3\xa7a, en particular, Li\xc3\xb3, Marsella i Estrasburg, pagant un alt preu: 25.000 homes van morir per alliberar Fran\xc3\xa7a. En tornar, van ser aclamats per una gran muni\xc3\xb3 de gent._NEWLINE_La pressi\xc3\xb3 sobre els colons francesos, saqueig de comer\xc3\xa7os, sabotatge de les vies f\xc3\xa8rries, vagues, augmenta: el 1944 es publicava un manifest de la independ\xc3\xa8ncia; tres anys despr\xc3\xa9s, el sult\xc3\xa0 Mohamed V es pronunciar\xc3\xa0 a T\xc3\xa0nger (ciutat internacional) al seu favor._NEWLINE_Entre 1940 i 1945 Espanya va ocupar temporalment T\xc3\xa0nger, annexi\xc3\xb3 que no va ser reconeguda internacionalment._NEWLINE_El Partit de l\'Istiqlal, fundat el 10 de desembre de 1943._NEWLINE_El 1948, els disturbis anti-jueus a Oujda i Jerada (disturbis antisemites a Oujda i Jerada de 1948)._NEWLINE_El 20 d\'agost del 1953 els francesos obliguen a exiliar-se al Sult\xc3\xa0 alauita Mohammad V, va ser for\xc3\xa7at a exiliar-se pel seu suport al moviment nacionalista que, despr\xc3\xa9s de la Segona Guerra Mundial, s\'estava gestant al Marroc, col\xc2\xb7locant en el tron al seu parent Mohammad ben Arafa. Va tornar de l\'exili el 16 de novembre del 1955; el febrer del 1956 va negociar amb \xc3\xa8xit amb Fran\xc3\xa7a la independ\xc3\xa8ncia del Marroc, i el 1957 va prendre el t\xc3\xadtol de Rei.\n_START_SECTION_\nMohammad VI\n_START_PARAGRAPH_\nFill de Hassan II, va pujar al tron el 23 de juliol del 1999, despr\xc3\xa9s de la mort del seu pare. Va declarar que la Just\xc3\xadcia, l\'educaci\xc3\xb3 i els drets humans formaran l\'esquelet de la seva pol\xc3\xadtica.\n_START_SECTION_\nProblemes socials\n_START_PARAGRAPH_\nEls principals s\xc3\xb3n de tipus econ\xc3\xb2mic:_NEWLINE_El Marroc era fins a la reforma de Hassan II un estat feudal, fonamentalment agr\xc3\xadcola, per\xc3\xb2 amb les terres en mans de la corona i d\'alguns grans terratinents, de manera que ha iniciat un ampli programa de privatitzacions i d\'obertura a inversions estrangeres._NEWLINE_La poblaci\xc3\xb3 analfabeta supera la meitat, i l\'atur se situa oficialment en el 19% de la poblaci\xc3\xb3 activa, de manera que el govern es proposa la creaci\xc3\xb3 de 250.000 llocs de treball a l\'any, intent dif\xc3\xadcil perqu\xc3\xa8 m\xc3\xa9s del 50% del pressupost nacional est\xc3\xa0 destinat a despeses d\'Estat, mentre que la sanitat i l\'educaci\xc3\xb3 reben petites partides._NEWLINE_En el pla internacional les relacions marroquines es mouen en el triangle Magrib, Orient Mitj\xc3\xa0 i Europa. Amb el problema del S\xc3\xa0hara pendent, el Marroc s\'enfronta al Front Polisario i a la seva protectora, Alg\xc3\xa8ria._NEWLINE_El regne alauita sempre ha mantingut una bona relaci\xc3\xb3 amb els Estats Units, i \xc3\xa9s membre de la Lliga \xc3\x80rab._NEWLINE_Les relacions amb la seva ve\xc3\xafna del nord, Espanya, estan condicionades per la pesca, l\'emigraci\xc3\xb3 il\xc2\xb7legal i les disputes territorials: l\'11 de juliol del 2002 el Marroc va ocupar l\'illa de Perejil amb una dotzena de gendarmes. Espanya va desallotjar als soldats marroquins el 17 de juliol, informant pr\xc3\xa8viament al Consell de Seguretat de l\'ONU i als seus aliats internacionals. L\'illa es mant\xc3\xa9 deserta en l\'actualitat. Tot i aix\xc3\xb2, Mohamed VI i Joan Carles I mantenen bones relacions personals.'